AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2018 m. sausio 18 d. gavo Molėtų „Vyturėlio“ vaikų lopšelio-darželio raštą Nr. SD-6 „Dėl turto pripažinimo netinkamu“, kuriame nurodoma, kad darželio, esančio Molėtų r. sav., Suginčių sen., Suginčių k., Darželio g. 1, teritorijoje 3 pavėsinės, o lopšelio – darželio, esančio Molėtų r. sav., Molėtų m., Vilniaus g. 57, teritorijoje 5 pavėsinės yra labai blogos būklės, netinkamos eksploatuoti, nesaugios ir funkciškai nusidėvėjusios. Išlaidos pavėsinių remontui būtų ekonomiškai netikslingos.

Molėtų „Vyturėlio“ vaikų lopšelio - darželio direktoriaus 2018 m. sausio 18 d. įsakymu Nr.

V-3 „Dėl savivaldybės nekilnojamojo turto pripažinimo netinkamu (negalimu) Molėtų „Vyturėlio” vaikų lopšelio-darželio funkcijoms vykdyti” 8 pavėsinės pripažintos netinkamomis vaikų lopšelio-darželio funkcijoms vykdyti.

Prie sprendimo pridedami: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – pripažintas netinkamomis (negalimomis) naudoti Molėtų rajono savivaldybei nuosavybės teise priklausančias ir šiuo metu Molėtų „Vyturėlio“ vaikų lopšelio-darželio patikėjimo teise valdomas pavėsines nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą nurašyti savivaldybei nuosavybės teise priklausantį nekilnojamąjį turtą, pavėsinės bus išardytos, likviduotos ir sutvarkyta teritorija.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Pavėsinių išardymui ir likvidavimui reikalingos savivaldybės biudžeto lėšos – 4,9 tūkst. eurų.

 **6. Vykdytojai, įvykdymo terminai**

Molėtų „Vyturėlio“ vaikų lopšelis-darželis.